Ons het in 2020 met aanlyn-klasse begin en wil graag daarmee voortgaan in 2021 en verder. Hetsy ons "vlagskip"-kursus (die nuwe kursus wat deur die meeste mense gevolg word) of 'n ander kursus sal weekliks in 'n aanlynklas bespreek word. Die reëlings daarvoor is soos volg:
Die waarde wat die aanlyn-klas toevoeg is die gesprek en interaksie, ons leer mekaar ken (daar heers 'n gemoedelike atmosfeer) en ons kan spesifieke temas bespreek of vrae beantwoord wat nie noodwendig in die materiaal uitgelig word nie. Baie meer leer vind op die manier plaas. Die volgende kommentaar is oor ons Zoom-klasse ontvang:
As Suid-Afrikaner in die buiteland bied Jimi se kursusse vir my die moontlikheid om my geloof in my moedertaal te beoefen. Sommige kursusse bied die opsie om aan 'n aanlyn klas deel te neem. Ek vind dit persoonlik waardevol om met ander Christene te kan gesels en so deel te wees van 'n virtuele Afrikaanse Christelike gemeenskap. Lezanne Fischer
Die manier van aanbieding (van die Zoom klasse) was eenvoudig en sonder pretensies. Dit het 'n geleentheid gebied om ook iets by te voeg of aan te spreek. Dit het goed gewerk. Marianne Smit